open-index/open-wikipedia-markdown huggingface dataset:
Prometopia

***Prometopia*** er en slekt av glansbiller med kølleformede antenner. 

## Utseende
Middelsstore, avlange og noe flate, mørke glansbiller, dekkvingene kan ha gule flekker. Hodet har framstikkende kjever som særlig hos hannene er ganske lange, betydeluig lengre enn resten av hodet. Pronotum er stort og bredt med rundet, avsatt sidekant. Dekkvingene er rundede, avskårne bak, og dekker ikke de to bakerste bakkroppsleddene.

## Levevis
Artene kan finnes ved utflytende sevje eller på sopp.

## Utbredelse
Slekten er vidt utbredt og forekommer i Amerika, Afrika, Asia og i fossiler fra Europa.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[Prometopinae]]** Böving & Craighead, 1931
******* Slekten ***Prometopia*** Erichson, 1843
******** *[[Prometopia bidentata]]* Schaeffer, 1909
******** *[[Prometopia depilis]]* Scudder, 1877
******** †*[[Prometopia europaea]]* Kirejtshuk & Kurochkin, 2019
******** *[[Prometopia porcina]]* Sharp, 1890
******** *[[Prometopia quadrimaculata]]* Motschulsky, 1863
******** *[[Prometopia sexmaculata]]* (Say, 1825)
******** *[[Prometopia unidentata]]* Hisamatsu, 1959

## Referanser




## Kilder

## Eksterne lenker
*
Elektronisk medisindispenser

**Elektronisk medisindispenser** er en maskin som varsler via lys og lyd når medisin skal tas. Tidspunktene for når medisin skal tas kan forhåndsinnstilles og sørger derfor at brukeren får rett medisin til rett tid. Den kan også registrere om bruker tar medisin ut av dispenser og sender varsel til helsepersonell via mobilnettet dersom medisinen ikke tas ut.
En elektronisk medisindispenser erstatter helsearbeidere og frigir mer tid til annet arbeid og er derfor en viktig del av velferdsteknologien. Velferdsteknologi er uløselig knyttet til eldrebølgen og er i Norge lansert som et av svarene på en aldrende befolkning og en presset helsesektor. Eldre mennesker blir ofte fremhevet som en viktig gruppe for bruk av helseteknologi. En elektronisk medisindispenser frigir tid til dagens helsearbeidere og er et eksempel på hva velferdsteknologi kan bidra med. Den letter også arbeidet til pårørende og minsker behovet for institusjon.  

## Referanser


## Litteratur
Ask, K. (2021). *Digitalisering: samfunnsendring, brukerperspektiv og kritisk tenkning*. Fagbokforlaget.
Nausibius

***Nausibius*** er en slekt av biller som tidligere ble regnet som en underfamilie av flatbiller (Cucujidae). Det norske navnet på familien kan være litt misvisende da de artene man oftest treffer på lever på lagrede matvarer innendørs. 

## Utseende
Små (1,3 – 5,5&nbsp;mm), flate, avlange og parallellsidige biller. Oversiden er fint hårete og matt, og de er som oftest brunlige på farge. **Hodet** er stort, omtrent så bredt som brystskjoldet, med små, runde fasettøyne. Antennene er 11-leddete, omtrent så lange som hodet og brystskjoldet til sammen, med en tre-leddet klubbe. **Brystskjoldet** (pronotum) har markerte hjørner og er litt lengre enn bredt. **Dekkvingene** er avlange, med punktrekker. **Beina** er vanligvis forholdsvis korte, med fem-leddete føtter der det fjerde leddet er svært lite og lett å overse (pseudotetramere føtter). Det tredje fotleddet er tolappet.

## Levevis
Artene lever under barken på døde trær, men *N. clavicornis* kan også forekomme på lagrede matvarer.

## Utbredelse
Slekten er hovedsakelig neotropisk, men én art er spredt over det meste av Jorda med mennesker.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[skogflatbiller]]**, Silvanidae
****** Underfamilien Skogflatbiller, Silvaninae
******* Slekten  ***Nausibius*** Redtenbacher, 1857 
******** *[[Nausibius brevicornis]]* Sharp, 1899
******** *[[Nausibius clavicornis]]* (Kugelann, 1794) - kosmopolittisk, også funnet i Norge
******** *[[Nausibius gigas]]* Grouvelle, 1896
******** *[[Nausibius grouvellei]]* Sharp, 1899
******** *[[Nausibius inermis]]* Grouvelle, 1896
******** *[[Nausibius ingens]]* Grouvelle, 1896
******** *[[Nausibius major]]* Zimmerman, 1869
******** *[[Nausibius repandus]]* LeConte, 1866
******** *[[Nausibius sahlbergi]]* Grouvelle, 1896
******** *[[Nausibius silvanoides]]* Sharp, 1899
******** *[[Nausibius sinuatus]]* Grouvelle, 1896
******** *[[Nausibius wagneri]]* Grouvelle, 1912

## Referanser




## Kilder
* Thomas, M.C. 2005. A preliminary checklist of the flat bark beetles of the world (Family Silvanidae). http://www.fsca-dpi.org/Coleoptera/Mike/chklist5.htm

## Eksterne lenker
*
Dolores Nunes

**Maria das Dores Braga Nunes**, kjent som **Dolores Nunes**, (født 4. april 1941 i Natividade i Brasil, død 8. september 2023 i Palmas i Brasil) var en brasiliansk advokat og politiker.

## Liv og virke
### Bakgrunn
Hun var datter av Ismael Pacini Costa og Ana Braga Costa. Hun ble uteksaminert som jurist i 1979 fra Faculdade Anhanguera i Goiânia. 

Hun giftet seg med Jacinto Nunes da Silva, som i 1982 ble valgt til borgermester i Gurupi og i løpet av hans embetsperiode var hun lokal førstedame, kommunesekretær for sosial utvikling og president for Fundação Educacional de Gurupi.
### Karriere
Hun var i løpet av sin karriere medlem av flere politiske partier.

I det første år av regjeringen Henrique Santillo, guvernør i Goiás fra 1987 til 1991, var hun sekretær for sosial utvikling. Hun ble med i Movimento Democrático Brasileiro og Partido Social Trabalhista, og ble valgt til den første delstatsrepresentant for Tocantins i 1990, og i 1994 til føderaldeputert for PP som gikk sammen med Progressistas i perioden. Hun var dermed folkevalgt til det brasilianske deputertkammer fra 1995 til 1999.

Hun ble ikke gjenvalgt av Democratas i 1998, og i 2000 tapte hun valget til borgermesteren i Gurupi med PMDB. Hun ble ikke gjenvalgt som føderaldeputert hverken i 2002 eller i 2006. Hennes siste offentlige stilling var sekretær for arbeids- og sosialutvikling i Carlos Gaguim-regjeringen (2009-2010), og i 2012 ble hun valgt til viseborgermester i Gurupi, og gjenvalgt som dette i 2016.

Hun var mor til Josi Nunes, som også var føderaldeputert.
### Død
Dolores Nunes døde av komplikasjoner med covid-19 i Palmas i Tocantins den 8. september 2023, i en alder av 82 år.

## Referanser
Knick Knack

***Knick Knack*** er en amerikansk kortfilm fra 1988.

## Handling
I en bokhylle fylt med suvenirer og nips, står det en ensom og gretten snømann ved navn Knick the Snowman i en snøkule. Han ønsker å få kontakt med en kvinnelig «Sunny Miami» nips, som viser en attraktiv blond karakter, iført en blå speedo og solbriller.

Knick finner derfor på en rekke mislykkede metoder for å komme seg ut av snøkulen sin. Han prøver blant annet å slå med gulrot-nesen sin som en hammer på glasset, prøve å kutte opp glasset ved hjelp av en blåselampe, og detonere TNT-eksplosiver. Sistnevnte får snøkulen til å falle ned fra kanten på bokhyllen.

## Eksterne lenker
*
Mr. Nice Guy

***Mr. Nice Guy*** (originaltittel: *Yat goh ho yan*) en en hongkongkinesisk actionkomedie og kampsportfilm fra 1997 regissert av Sammo Hung. Filmen handler om en populær kinesisk tv-kokk i Melbourne, Australia som får livet snudd på hodet når han støter på en kvinnelig reporter som er på flukt fra noen gangstere som forsøker er å få fatt på en avslørende video som viser en narkohandel som endte stygt. Siden han hjelper henne tror gangsterne at de står i ledtog og de må sammen flykte. Underveis blir videoen ved en tilfeldighet forbytte dem imellom. Når gangsterne skjønner at videoen er blitt forbyttet kidnapper de Jackies kone for for å presse ham til å levere den riktige videoen. Dette hele utvikler seg til en kamp på liv og død der Jackies atletiske ferdigheter kommer godt med. Hovedrollen spilles av Jackie Chan, mens sentrale biroller spilles av Richard Norton, Gabrielle Fitzpatrick og Miki Lee. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Den ble innspilt i Australia og var den første filmen med Jackie Chan som ble innspilt med engelsk tale.

*Mr. Nice Guy* ble den mest innbringende filmen i Hongkong i 1997. Det kan nevnes at Sammo Hung også hadde regi på *[[Once Upon a Time in China and America]]* som ble sluppet samme år. Også den ble en gedigen suksess i Hongkong.

Filmen var en av de dyreste produksjonene i Hongkong til da.

Den fikk blandet mottakelse av filmanmelderne, noe som gjenspeiles i at den har 43 % på Rotten Tomatoes. Anmelderen i nettstedet *Far East Films* gav den tre av fem stjerner i 2015 og mente at mye av dens svakheter ligger på regien.

Filmen huskes blant annet for scenen med en den enorme dumperen.

## Rollebesetning
(utvalg)

* Jackie Chan – Jackie
* Richard Norton – Giancarlo's Luchetti
* Gabrielle Fitzpatrick – Diana
* Miki Lee – Miki
* Karen McLymont – Lakeisha
* Vince Poletto – Romeo
* Barry Otto – Baggio
* Peter Houghton – Richard
* Peter Lindsay – "Grank", Demon Gang Leader
* Sammo Hung – syklist

## Referanser


## Eksterne lenker
*
C. Elmer Anderson

**Clyde Elmer Anderson** (1912–1998) var en amerikansk politiker. Han var Minnesotas guvernør fra 1951 til 1955. Han tilhørte Det republikanske parti.

## Liv og virke
Han vokste opp i Brainerd i Crow Wing County i Minnesota, der flere finlandssvensker fra Esse i Österbotten hadde slått seg for å arbeide i skogbruket. Andersons foreldre, Fred og Anna, kom fra Lappfors i Esse. Han hadde åtte søsken.

Faren var tre- og metallarbeider, og da han døde, måtte den 14 år gamle Anderson ta seg arbeid som avisbud for å bidra til å forsørge familien. Han studerte medisin ved University of Minnesota, men hadde ikke råd til å betale studieavgiften under den store depresjonen og måtte gå tilbake til å arbeide. Han ble etter hvert daglig leder og eier i bedriften han jobbet i, som distribuerte aviser og blader i Midt- og Nord-Minnesota.

I slutten av 1930-årene begynte han å engasjere seg i det republikanske ungdomsarbeidet. I 1938 ble 26 år gamle Anderson valgt til Minnesotas viseguvernør, mens 31 år gamle Harold Stassen ble guvernør. Anderson satt frem til 1942, og han var på nytt viseguvernør under Edward Thye og Luther Youngdahl. Da Youngdahl trakk seg for å tiltre en føderal dommerstilling i 1951, rykket Anderson opp til guvernør. Han ble gjenvalgt i 1952, men tapte guvernørvalget i 1954. Han var som guvernør spesielt opptatt av det psykiske helsevernet og kriminalomsorgen i delstaten.

Anderson stilte til valg som administrasjonsminister i 1956, men tapte. Han trakk seg ut av delstatspolitikken og gikk tilbake til næringslivet. Derimot var han borgermester i Nisswa og senere i Brainerd i flere valgperioder.

Han giftet seg i 1937 med Lillian Margaret Otterstad (1913–1998) fra Brainerd. Hun var norsk-amerikaner med foreldre fra Modalen på Vestlandet. De fikk tre barn.

## Referanser
Peder Klausen

**Peder Nygaard Klausen** (født 2003) er en norsk fotballspiller som spiller for .

## Referanser


## Eksterne lenker
*
Defence for Children International

**Defence for Children International** (**DCI**) er en global non-profit organisasjon som arbeider for å fremme og beskytte barns rettigheter over hele verden. Organisasjonen ble grunnlagt i 1979 og har hovedkontor i Genève i Sveits. DCI opererer i mer enn 38 land og har en rekke nasjonale seksjoner som jobber for å fremme barns rettigheter på lokalt nivå.

I 2023 ble organisasjonen tildelt Raftoprisen.

## Defence for Children International – Palestine (DCIP)
Defence for Children International – Palestine (DCIP) er en uavhengig, lokal palestinsk barnerettighetsorganisasjon etablert i 1991 for å fremme rettighetene til barn som bor på Vestbredden, i Øst-Jerusalem og på Gazastripen. Den etterforsker og dokumenterer brudd på menneskerettigheter mot barn og gir juridiske tjenester til barn i akutt behov.

I oktober 2021 ble DCIP gitt forbud mot å operere i Israel sammen med fem andre palestinske ideelle ikke-statlige organisasjoner (Addameer, Al-Haq, Bisan Center for Research and Development, Union of Palestinian Women's Committees og Union of Agricultural Work Committees) etter påstander om at disse støttet og var blitt infiltrert av Folkefronten for Palestinas frigjøring (PFLP) som står på terrorlisten til USA og EU. Beslutningen ble fordømt av Amnesty International, Human Rights Watch og FNs høykommissær for menneskerettigheter som kalte det et «frontalangrep på den palestinske menneskerettighetsbevegelsen og på menneskerettigheter overalt.» I juli 2022 ga ni EU-land (Belgia, Danmark, Frankrike, Tyskland, Irland, Italia, Nederland, Spania og Sverige) en felles uttalelse der de sa at de vil fortsette å samarbeide med de seks palestinske organisasjonene som Israel hadde forbudt fordi Israel hadde unnlatt å bevise at organisasjonene bør betraktes som terrorgrupper. Det tyske innenriksdepartementet har derimot konkludert med at forbindelsene til PFLP er blitt tilfredsstillende dokumenterte, mens Nederland har stanset støtten til en av organisasjonene.

Den 18. august 2022 raidet israelske styrker hovedkvarteret til de seks organisasjonene sammen med Union of Health Work Committees (forbudt i 2020) i Ramallah og al-Bireh, fjernet datamaskiner og utstyr og beordret stenging av dem.

I 2023 ble DCIP tildelt Raftoprisen.

## Referanser


## Eksterne lenker
*
Caulonomus

***Caulonomus*** er en slekt av små, oftest mørke biller. De ble tidligere regnet til familien flatbiller (Cucujidae). 

## Utseende
Små (gjerne 3-4&nbsp;mm), smale, flate biller, vanligvis med forholdsvis lange antenner. De er gjerne brunlige på farge og fint hårete, og det er en tydelig innenevring mellom for- og bakkroppen. **Hodet** er omtrent så bredt som brystskjoldet, flatt, vanligvis sterkt punktert, med små, flate fasettøyne og lange, avrundede tinninger bak disse. Antennene er trådformede, omtrent så lange som hode + pronotum. De består av 11 ledd, det innerste leddet er noe større enn de øvrige. Overkjevene (mandiblene) er fremovverettede, ikke påfallende store. **Brystskjoldet** (pronotum) er trapesformet (bredest foran), noe lengre enn bredt. **Dekkvingene** er parallellsidige, med punktrader. **Beina** er korte, lårene tykke, leggene og føttene tynne.

## Levevis
De fleste av artene lever trolig under barken på døde trær. 

## Utbredelse
Slekten er utbredt på Kanariøyene.

## Systematisk inndeling
* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjølflatbiller]]**, Laemophloeidae Ganglbauer, 1899
****** Slekten ***Caulonomus*** Wollaston, 1862  
******* *[[Caulonomus rhizophagoides]]* Wollaston, 1862

## Referanser




## Kilder

* Thomas, M.C. 2003. An illustrated atlas of the Laemophloeidae genera of the world (med bilder av alle slekter). http://www.fsca-dpi.org/Coleoptera/Mike/LaemophloeidaeLink.htm 

## Eksterne lenker
*
Slipinskogenia

***Slipinskogenia*** er en slekt av biller som lever i tropiske områder av den gamle verden. Gruppen ser ut til å ha forholdsvis mange arter på øyer i Stillehavet. Lite synes være kjent om dem. Gruppen er kjent fra rav-fossiler.

## Utseende
(Basert på *Propalticus kiuchii*)
Liten, brun, oval bille, hode, brystkjold og dekkvinger danner et felles omriss. Oversiden er fint hårete, ikke tydelig punktert, men med kraftig mikroskulptur. **Hodet** er bredt med store, runde, noe utstående fasettøyne. Antennene er omtrent så lange som hodets bredde, 11-leddete, de tre ytterste leddene danner en avlang kølle. **Brystskjoldet** (pronotum) er firkantet i de bakerste 3/4, jevnt buet innsnevret i den fremste 1/4, betydelig bredere enn langt. På hver side er det to lengdefurer som løper parallelt med sidekanten litt innenfor denne. **Dekkvingene** forholdsvis korte og brede, nokså sterkt hvelvede, uten tydelig punktering, men med fire lengdefurer.** Beina** er middels lange og slanke.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[Propalticidae]]** Crowson, 1952
****** Slekten ***Slipinskogenia*** Gimmel, 2011 - 13 arter
******* *[[Slipinskogenia bilineata]]* (John, 1942)
******* *[[Slipinskogenia burgeoni]]* (John, 1942)
******* *[[Slipinskogenia decemarticulata]]* (John, 1960)
******* *[[Slipinskogenia disciformis]]* (Kolbe, 1897)
******* *[[Slipinskogenia disposita]]* (John, 1940)
******* *[[Slipinskogenia donisi]]* (John, 1956)
******* *[[Slipinskogenia hargreavesi]]* (John, 1960)
******* *[[Slipinskogenia latipenis]]* (John, 1942)
******* *[[Slipinskogenia pulchripicta]]* (John, 1942)
******* *[[Slipinskogenia schoutedeni]]* (John, 1942)
******* *[[Slipinskogenia trilineata]]* (John, 1940)

## Referanser


## Eksterne lenker
*
Tolyphus

***Tolyphus***  er en selkt av små, mørke, glatte og blanke biller. De kan ligne på mycelbiller (Leiodidae), men skiller seg klart fra disse på formen på antennene. Man finner dem oftest på blomster, der de spiser pollen. Noen arter lever av rustsopper. 

## Utseende
Små (2-3&nbsp;mm), ovale, blanke og glatte biller. Hode, brystskjold og dekkvinger danner en jevn kurve. På farge er de oftest mørkt brunlige eller svarte. Sidekantene på brystskjoldet og dekkvingene er markerte og noe avflatede. Oversiden er sterkt hvelvet, undersiden flat. **Hodet** er temmelig stort og bredt med lite utstående fasettøyne. Antennene varierer i lengde, men er aldri spesielt lange, de består av 11 ledd og ender i en tre-leddet kølle. **Brystskjoldet** (pronotum) er mye bredere enn langt uten tydelig punktering. **Dekkvingene** er jevnt rundet tilspisset bakover, vanligvis uten tydelige punktrekker. På hver side av midtsømmen er det en påfallende, dyp sømstripe i alle fall i den bakerste delen. **Beina** er korte, føttene er fem-leddete, men det fjerde leddet er svært lite slik at det ser ut som fire ledd. I alle fall ett av fotleddene er tolappet.

## Levevis
Både larver og voksne biller kan finnes på blomster, særlig av planter i kurvplantefamilien (Asteraceae), spesielt på litt fuktige steder. De spiser pollen. Artene i slekten *Phalacrus* er knyttet til rustsopper, som er parasitter på ulike slags planter. De spiser soppenes sporer. 

## Utbredelse
Slekten er utbredt i Middelhavsområdet og det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[glattbiller]]**, Phalacridae Leach, 1815
****** Underfamilien Phalacrinae Leach, 1815
******* *Olibrus*-gruppen
******** Slekten ***Tolyphus*** Erichson, 1845
********* *[[Tolyphus capensis]]* (Guérin-Méneville, 1844)
********* *[[Tolyphus dubius]]* Gridelli, 1930
********* *[[Tolyphus granulatus]]* (Guérin-Méneville, 1834)
********* *[[Tolyphus punctulatus]]* Rosenhauer, 1856
********* *[[Tolyphus rufescens]]* Pic, 1914
********* *[[Tolyphus sedilloti]]* Guillebeau, 1892
********* *[[Tolyphus simoni]]* Flach, 1888
********* *[[Tolyphus transcaspicus]]* Reitter, 1913

## Referanser




## Litteratur
* Borror, Donald J.; Triplehorn, Charles A.; Johnson, Norman F (1989) (Print (HB)). *An Introduction to the Study of Insects (6th ed.).* Fort Worth, Texas: Saunders College Pub. pp.&nbsp;800. ISBN 0-03-025397-7
* Matthew L. Gimmel (15 September 2008). ''World checklist of valid names in Phalacridae''. Louisiana State Arthropod Museum. (besøkt: 24. juni 2010)
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Hauptwall

**Hauptwall** (dansk: Hovedvolden) er en del av det tidligere danske forsvarsverket Danevirke. Det finnes nå i kommunene Dannewerk og Ellingstedt, i den tyske delstaten Schleswig-Holstein.

Forsvarsverket ble påbegynt mellom 450 og 500 og ble utbygget flere ganger. Hovedvollen er ca. 5,5 kilometer lang, og er forsvarsverkes sentrale del. Den strekker seg fra Thyraborg i øst til Krumwall i vest, og inneholder blant annet Kampesteinsmuren, Valdemarsmuren og Skanse 14.

## Referanser
Catogenus

***Catogenus*** er en slekt av biller som hovedsakelig lever i tropene. Såvidt man kjenner til lever disse billene som parasitter på larver og pupper av treborende biller og vepser.

## Utseende
Små til middelsstore (8-12&nbsp;mm), avlange, glatte, smale, parallellsidige, oftest rødbrune biller. De fleste er ganske flate, men noen er omtrent sylindriske. **Hodet** er stort og bredt, minst like bredt som brystskjoldet, med små, runde fasettøyne. Kjevene (mandiblene) er framoverrettede og stikker litt ut foran. Antennene er litt lengre enn hodet og brystskjoldet til sammen, 11-leddete, perlekjedeformede og ganske tykke. **Brystskjoldet** (pronotum) er lengre enn bredt, omtrent firkantet sett ovenfra, med avsatte sidekanter, tydelige bakhjørner og en stor, avlang grop i midten. **Dekkvingene** er avlange, parallellsidige, som oftest med lengdefurer. **Beina** er ganske korte og kraftige, føttene fem-leddete.

## Levevis
Biologien til disse billene er dårlig kjent, men alle artene man vet noe om lever i død ved, gjerne under barken på døde trær, og lever av pupper (av og til også larver) av vedborende insekter. Det er ikke klart om de bør regnes som rovdyr eller parasitter. De angriper særlig biller (trebukker, praktbiller, hettebiller, snutebiller og andre) men også av og til vepser. De aller fleste artene lever i tropene, men fire arter finnes naturlig i Nord-Amerika, og de lever så langt nord som Japan i Asia.

## Utbredelse
Slekten er vidt utbredt i den Nye verden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamiien Glans- og flatbiller, Cucujoidea
***** Familien **[[Passandridae]]**
****** Slekten ***Catogenus*** Westwood, 1830 
******* *[[Catogenus acutangulus]]* Reitter, 1878
******* *[[Catogenus asper]]* Slipinski, 1989
******* *[[Catogenus castaneus]]* (Perty, 1834)
******* *[[Catogenus cayman]]* Slipinski, 1989
******* *[[Catogenus collaris]]* Sharp, 1899
******* *[[Catogenus cylindricollis]]* (Lacordaire, 1854)
******* *[[Catogenus darlingtoni]]* Slipinski, 1989
******* *[[Catogenus decoratus]]* Newman, 1839
******* *[[Catogenus depressus]]* Slipinski, 1989
******* *[[Catogenus gracilicornis]]* Slipinski, 1989
******* *[[Catogenus grouvellei]]* Slipinski, 1989
******* *[[Catogenus inbio]]* Ivie & Slipinski, 2005
******* *[[Catogenus klapperichorum]]* Burckhardt & Slipinski, 1995
******* *[[Catogenus lebasii]]* Guérin-Méneville, 1844
******* *[[Catogenus longicornis]]* Grouvelle, 1874
******* *[[Catogenus planus]]* Reitter, 1879
******* †*[[Catogenus punctatus]]* Ramírez, Corsolini & Di Iorio, 2016
******* *[[Catogenus rufus]]* (Fabricius, 1792)
******* *[[Catogenus slipinskii]]* Thomas, 1994
******* *[[Catogenus temacensis]]* Sharp, 1899
******* *[[Catogenus thomasi]]* Slipinski, 1989

## Kilder
* Thomas, M. 1999. A preliminary checklist of the flat bark beetles of the world (family Passandridae). http://www.fsca-dpi.org/Coleoptera/Mike/chklist4.htm
* Passandridae på *Tree of life* (med bilde): http://www.tolweb.org/Passandridae/9152

## Eksterne lenker
*
Alfieriella

***Alfieriella*** er en slekt av små fuktbiller som lever på gjødsel.

## Utseende
Bittesmå (ca. 1,1-1,9 mm), avlange, rødbrune fuktbiller, oversiden sterkt hvelvet, vanligvis kledt med korte hår, tydelig punktert og mer eller mindre skinnende. **Hodet** er nokså lite og rundt. Antennene er kraftige, middels lange, 10-leddete, med en én-leddet kølle. **Brystskjoldet** (pronotum) er jevnt rundet. **Dekkvingene** er mer eller mindre rundede. Ofte har de en tydelig lengdefure (sømstripen) på hver side av midtsømmen. **Beina** er forholdsvis korte.

## Levevis
De fleste fuktbillene er soppetere og finnes gjerne i kompost eller mellom løvstrø. 

## Utbredelse
Slekten er kjent fra Middelhavsområdet, Sentral-Asia og Himalaya.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Glans- og flatbiller, Cucujoidea
***** Familien **[[fuktbiller]]**, Cryptophagidae Kirby, 1826
****** Underfamilien småfuktbiller, Atomariinae LeConte, 1861
******* Stammen gjødselfuktbiller, Hypocoprini - noen ganger plassert som en egen underfamilie, Hypocoprinae
******** Slekten ***Alfieriella*** Wittmer, 1935 
********* *[[Alfieriella denticulata]]* (Baudi di selve, 1870)
********* *[[Alfieriella laticollis]]* (Reitter, 1891)
********* *[[Alfieriella naxiana]]* (Reitter, 1884)
********* *[[Alfieriella rabinovitchi]] *Wittmer, 1935
********* *[[Alfieriella senguptai]]* Chen & Leschen, 2020

## Referanser




## Eksterne lenker
*
Paramecosoma

***Paramecosoma*** er en slekt av små biller som stort sett lever av sopp. 

## Utseende
En liten (1,6-2,2 millimeter), avlang, fint hårete, blankt rødbrun fuktbille, hode og pronotum bronsefargede til svarte. Oversiden er ganske tett og kraftig punktert. Arten ligner mye på *[[Cryptophagus]]*-artene. Antennene er omtrent så lange som hode + pronotum, med en avlang, tre-leddet kølle. Pronotum er uten tenner på sidene.

## Levevis
De fleste fuktbillene er soppetere og finnes gjerne i mellom råtnende vegetasjon ved bredden av vann. 

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Glans- og flatbiller, Cucujoidea
***** Familien **[[fuktbiller]]**, Cryptophagidae
****** Underfamilien **[[tannfuktbiller]]**, Cryptophaginae Kirby, 1826
******* Stammen Cryptophagini Kirby, 1826
******** Slekten ***Paramecosoma*** Curtis, 1833  
********* *[[Paramecosoma melanocephalum]]* (Herbst, 1793) - utbredt over det meste av Palearktis, også over hele Norge

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* UK Beetles - *Paramecosoma melanocephalum* https://www.ukbeetles.co.uk/paramecosoma-melanocephalum
*
Salltius

***Salltius*** er en slekt av små fuktbiller som stort sett lever av sopp. 

## Utseende
En liten, avlang, svært blank, rødbrun fuktbille. Antennene er lengre enn hode + thorax, 11-leddete med en svakt avsatt, tre-leddet klubbe.

## Levevis
De fleste fuktbillene er soppetere og finnes gjerne i kompost eller mellom løvstrø. 

## Utbredelse
Arten lever på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Glans- og flatbiller, Cucujoidea
***** Familien **[[fuktbiller]]**, Cryptophagidae Kirby, 1826
****** Underfamilien småfuktbiller, Atomariinae LeConte, 1861
******* Stammen Atomariini LeConte, 1861
******** Slekten ***Salltius*** Broun, 1893
********* *[[Salltius ruficeps]]* (Broun, 1880)

## Referanser




## Eksterne lenker
*
Fatua

***Fatua*** er en slekt av biller. De typisk utseende languriidene er lange, smale og flate, men det finnes også noen undergrupper som er kortere og bredere og ligner sterkt på visse fuktbiller (Cryptophagidae). Languriidenes larver utvikler seg gjerne inne i stenglene på ulike slags urter, og den lange og smale kroppsformen kan være en tilpasning til dette miljøet. 

## Utseende
Languriidae er små til middelsstore (1,5 – 10&nbsp;mm) biller, noe flate, ovale til lange og smale. Artene i denne slekten er oftest mørke, kan ha metallglans, pronotum mer eller mindre rødlig. Dekkvingene kan ha gule lengdestriper. Antennene er svakt kølleformede.

## Levevis
Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.

## Utbredelse

## Systematisk inndeling

Underfamiliene som her er plassert i Languriidae blir ofte plassert i Erotylidae.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[Languriidae]]**
****** Underfamilien Languriinae
******* Stammen Languriini
******** Slekten ***Fatua*** Dejean, 1836
********* *[[Fatua longicornis]]* (Wiedemann, 1823)
********* *[[Fatua sulcicollis]]*

## Eksterne lenker
Kongenes ritt

**Kongenes ritt** er en festival som feires i pinsen i Moravia, sør-øst i Tsjekkia. Tradisjonen ble i 2011 oppført på UNESCOS representative liste over menneskehetens immaterielle kulturarv. Den finner sted i byene Hluk og Kunovice og landsbyene Skoronice og Vlčnov.

En gruppe unge menn rir gjennom landsbyen i prosesjon, anført av sangere og fulgt av pasjer med trukne sabler, for å forsvare kongen - en ung gutt med ansiktet delvis dekket og en rose munnen - og resten av opptoget. Kongen og pasjene er kledt i kvinners tradisjonelle festklær.

Opptoget stanser og sangerne mottar gaver for sin innsats. Etter noen timer returnerer opptoget til kongens hjem der det holdes fest. Kostymene lages av stedets kvinner, og går i arv fra generasjon til generasjon.

## Referanser
Novruz Mammadov

**Novruz Ismayil oglu Mammadov**, født 15. mars 1947, er en aserbajdsjansk politiker og oversetter som var Aserbajdsjans statsminister fra april 2018 til oktober 2019. Han var tidligere utenrikspolitisk rådgiver for landets president og senere utenriksminister.

## Biografi
Han ble født i Nakhitsjevan i den daværende aserbajdsjanske sosialistiske sovjetrepublikk. Han har doktorgrad i filologi fra 1991 ved Azerbaijani Pedagogical Foreign Languages Institute (APFLI) ved Azerbaijan University of Languages hvor han også var professor. Fra 1995 var han tolk for den daværende president Heydar Alijev og fra 1997 til 2018 var han leder for presidentens kontor for utenrikssaker. 21. april 2018 ble han av president Ilham Alijev utnevnt til landets statsminister hvor han avløste Artur Rasizadə. Han gikk av 8. oktober 2019 og ble etterfulgt av Ali Asadov.

## Referanser
Almyra (Arkansas)

**Almyra** er en amerikansk by som ligger i Arkansas County i Arkansas.

Byen hadde 256 innbyggere i 2020, og dekker et areal på 1,02&nbsp;km².

## Historisk befolkningsdata

## Referanser


## Eksterne lenker
*
Christer Salvesen

**Christer Ognedal Salvesen** (født 2004) er en norsk fotballspiller som spiller for Sandnes Ulf. Han forlater Sandnes Ulf den 31. desember 2024.

## Referanser


## Eksterne lenker
*
Ivar Brogger

**Ivar Waldemar Brogger**, opprinnelig **Brøgger**, (1880–1963) var en norsk-amerikansk ingeniør og oppfinner. Han tok patent på en varsellampe for olje på biler i 1928 og på retningslys i 1933, fordi han var «lei av å holde hånden ut av bilvinduet».

## Liv og virke
Han vokste opp i Ålesund. Faren, Ivar Waldemar Brøgger sr., var overrettssakfører og byens ordfører. Eldstebroren Kristian Fredrik Brøgger fulgte i farens fotspor. Moren Cecilie, født Hanssen, kom fra en handelsfamilie. Hennes morbror, Ivars grandonkel, var Ole Andreas Devold.

Ivar Brøgger gikk teknisk høyskole i Hannover i Tyskland og ble diplomingeniør innen elektroteknikk i 1905. Senere samme år utvandret han til USA.

Han arbeidet i mange år for konsern som Weston Electrical Instruments Works og Edison-Splitdorf Radio Corporation i Newark i New Jersey. Han forbedret flere elektriske måleinstrumenter, som så ble patentert og satt i produksjon. Han utviklet også testutstyr for oppfinneren Lee De Forest.

I 1918 etablerte Ivar og hans bror Arne Brøgger en fabrikk for amperemetere og hodetelefoner til radio. Ivar var teknisk leder, og Arne, som hadde drevet forretninger i Oslo og New York, var merkantil leder. I 1923 ble Arne Brøgger disponent for Kings Bay Kull Company i Ålesund. Brødrenes fabrikk i Newark måtte stenge året etter, som følge av nedgangstidene.

Ivar Brogger var senere sjefingeniør ved DeJur-Amsco Corporation i Long Island City. Han utviklet en rekke lettere instrumenter for det amerikanske forsvaret til bruk i fly og skip. Han ble pensjonist i 1945, men ble i høy alder brukt som teknisk konsulent.

Han var gift med Louise Gjetnes (1883–1969) fra Ålesund. De fikk tre barn.

## Referanser
Bokskjøler

**Bokskjøler** er et trekk som tres utenpå brus- eller ølbokser for å holde innholdet kaldt over tid. Trekket er vanligvis laget av et syntetisk gummimateriale med isolerende egenskaper, der neoprene er vanligst brukt materiale. Ved siden av å isolere innholdet fra varme fra hånden og omgivelser kan boksen med trekk holdes uten at hånden blir kald. Når drikken holdes kald bevares kullsyreinnholdet også bedre.

Selv om neoprene er etablert som det vanligste materialet har en rekke ulike materialer og utforminger vært i bruk. Lær, Ethylene-vinyl acetate (EVA), polyester, vinyl, og ulike syntetisk gummimateriale, skumgummi, som neoprene.

I varme omgivelser er bruken av bokskjølere mer hensiktsmessig og dermed vanligere i bruk. I USA kalles en slik bokskjøler for *Koozie* ( /ˈkuːzi/ KOO-zee), stavet med «K». Koozie er et registrert varemerke i USA, først registrert av Bob Autrey i San Antonio, Texas tidlig i 1980-årene.

I Australia kalles bokskjølere *stubby holder* siden *stubby* er et etablert begrep for korte, 375 mL bokser.

Bokskjølere er forholdsvis rimelige i prouksjon og dertil egnet som reklameprodukter med trykk av logo eller annet.

## Referanser


## Eksterne lenker
* Glassbrikker i DigitaltMuseum
Tre Valli Varesine 2023

**Tre Valli Varesine 2023** var et endags sykkelritt i Italia. Rittet var for mannlige, profesjonelle syklister, og var en del av UCI ProSeries 2023.

Ilan Van Wilder vant rittet.
## Lag

## Resultater

## Startliste

## Referanser


## Eksterne lenker
*
*
Stengita

***Stengita*** er en slekt av biller som lever i råtnende plantemateriale. 

## Utseende
Små (ca. 2 millimeter), avlange, blanke, ensfarget mørke kjukebiller. Antennene er 11-leddete, tynne med en smal, tre-leddet klubbe.

## Levevis
Disse billene lever mest trolig av muggsopper. De kan finnes mellom råtnende plantemateriale, eller også i lagrede matvarer.

## Utbredelse
Slekten er utbredt i Chile.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien **[[kompostkjukebiller]]**, Cryptophilinae
******* Stammen Toramini
******** Slekten ***Stengita*** Reitter, 1875
********* *[[Stengita nodifera]]* Reitter, 1875

## Referanser




## Eksterne lenker
*
Triplatoma

***Triplatoma*** er en slekt av biller. Disse billene er ofte nokså fargerike og kalles derfor "pleasing fungus beetles" på engelsk. De aller fleste artene lever av sopp som vokser på død ved, særlig fruktlegemene til kjuker (Polyporaceae).

## Utseende
Middelsstore, avlange, blanke kjukebiller, oftest svarte med gule eller røde tegninger. Antennene er bortimot halve kroppslengden og har en tre-leddet kølle, innenfor denne perlekjede-formede. Pronotum er nesten rektangulært.

## Levevis
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien Erotylinae Latreille, 1802
******* Stammen Encaustini Crotach, 1876
******** Slekten ***Triplatoma*** Gray, 1832
********* *[[Triplatoma arcuata]]* Kuhnt, 1910
********* *[[Triplatoma cypraea]]* Bedel, 1882
********* *[[Triplatoma davidis]]* (Fairmaire, 1889)
********* *[[Triplatoma exornata]]* Heller, 1913
********* *[[Triplatoma gestroi]]* Bedel, 1882
********* *[[Triplatoma macleayi]]* Lacordaire, 1842
********* *[[Triplatoma picta]]* (Perty, 1831)
********* *[[Triplatoma variegata]]* Westwood, 1832

## Referanser




## Eksterne lenker
* Singapore Geographic - *Triplatoma* https://www.singaporegeographic.com/insects/beetle/triplatoma
*
Pharaxonotha

***Pharaxonotha*** er en slekt av kjukebiller.  

## Utseende
Små, avlange, halvblanke, fint hårete, brunlige kjukebiller uten metallisk glans. Oversiden er fint punktert.

## Levevis
Artene lever på råtnende plantemateriale. I alle fall én art lever på pollen fra konglepalmer.

## Utbredelse
Slekten er vidt utbredt i den Nye verden, men ikke i de nordligste områdene.

## Systematisk inndeling
En del arter som før ble plassert her føres nå til slekten *[[Cycadophila]]*.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae
****** Underfamilien **[[Pharaxonothinae]]** Crowson, 1952
******* Slekten ***Pharaxonotha*** Reitter, 1875
******** *[[Pharaxonotha cerradensis]]* Skelley & Segalla, 2019
******** *[[Pharaxonotha clarkorum]]* Pakaluk, 1988
******** *[[Pharaxonotha confusa]]* Pakaluk, 1988
******** *[[Pharaxonotha esperanzae]]* Chaves & Genaro, 2005
******** *[[Pharaxonotha floridana]]* (Casey, 1890)
******** *[[Pharaxonotha kirschii]]* Reitter, 1875
******** *[[Pharaxonotha mexicana]]* Santiago-Jiménez, 2019
******** *[[Pharaxonotha perezi]]* Tang & Gomez Dominguez, 2022
******** *[[Pharaxonotha portophylla]]* Franz and Skelley, 2008
******** *[[Pharaxonotha taylori]]* Skelley & Tang, 2020


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (liste over Nordens biller). Helsinki.

* Skelley, P.E. 2001. Pleasing fungus beetles of North America. Family Erotylidae (med bilder av mange slekter). http://www.fsca-dpi.org/Coleoptera/Paul/introduction.html

## Eksterne lenker
*
Xenoscelis

***Xenoscelis*** er en gruppe av kjukebiller. 

## Utseende
Små (3,5-5,5 millimeter), avlange, mørkt rødlige kjukebiller.

## Levevis
Arten antas å utvikle seg i de underjordiske gangene til bier. De voksne kan finnes mellom gress.

## Utbredelse
Artene er utbredt i det sørvestlige Europa og på Kanariøyene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae
****** Underfamilien Xenoscelinae Ganglbauer, 1899
******* Stammen Xenoscelini Ganglbauer, 1899
******** Slekten ***Xenoscelis*** Wollaston, 1864
********* *[[Xenoscelis costipennis]]* (Fairmaire, 1852) - Sørvest-Europa
********* *[[Xenoscelis deplanatus]]* (Wollaston, 1862) - Kanariøyene
********* *[[Xenoscelis lauricola]]* Israelson, 1980 - Kanariøyene

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (liste over Nordens biller). Helsinki.

* Skelley, P.E. 2001. Pleasing fungus beetles of North America. Family Erotylidae (med bilder av mange slekter). http://www.fsca-dpi.org/Coleoptera/Paul/introduction.html

## Eksterne lenker
*
Smurfene (TV-serie)

***Smurfene*** (engelsk: *The Smurfs*, også kjent som *Smurfs' Adventures*) er en amerikansk-belgisk animert eventyrserie for barn basert på de belgiske bladene med samme navn. Smurfenes belgiske opphavsmann, Peyo, var med å produsere TV-serien og hjalp til med historien i serien. I tillegg alle episodene, kom det også 7 spesialer.

I Norge er serien blitt sendt på TV3 og Boomerang, og utgitt på VHS og DVD, alle med norsk tale. Kun 136 av de 256 episodene ble dubbet på norsk

## Handling
Serien handler om Smurfene som lever sine fredfulle liv i landsbyen sin i skogen, og til tider stoper trollmannen Gargamel og katten hans Azrael som prøver å enten spise dem eller gjøre dem til gull. Noen ganger konfronterer de andre onde personer, som heksen Hogatha. Andre episoder kan gå ut på at Smurfene for eksempel hjelper folk i nød

Sesong 9 fokuserte på tidsreising og viktige historiske figurer. Gargamel og Azrael er ikke med i sesong 9.

## Utgivelser i Norge
I Norge ble mange episoder fra sesong 9 utgitt på VHS i 1989, med 2 episoder per kassett spredt mellom 5 kassetter.

Mesteparten av episodene til serien som ble dubbet på norsk ble utgitt på DVD mellom 2011 og 2014

## Norske stemmer
I Norge var to forskjellige dubbede versjoner. En som var på VHS og den andre var på både DVD og TV.

### VHS dub

* Ivar Nørve som Gammelsmurf
* Inger Teien som Smurfeline og Hera
* Hallvard Lydvo som Glupesmurf, Latsmurf, Heftigsmurf og Bestefarsmurf
* Helge Winter-Larsen som Jålesmurf og Zevs
* Unn Vibeke Hol som Klønesmurf og Sassette

### DVD og TV dub
* Harald Mæle som Gammelsmurf, Latmurf og Snekkersmurf
* Kim Fangen som Gargamel, Grådigsmurf, Diktersmurf (også kalt Poesissmurf), Musikksmurf, Veiksmurf og Natursmurf
* Lena Meieran som Smurfine, Sassette, Hogatha og Moder Jord
* Rune Alstedt som Glupesmurf, Sursmurf, Malesmurf og Drømmesmurf
* Aksel Hennie som Jålesmurf, Klønesmurf, Heftigsmurf, Skøyersmurf, Slurvesmurf, Kjappsmurf og Slappsmurf

## Engelske/originale stemmer
* Don Messick som Gammelsmurf, Azrael, Drømmesmurf
* Paul Winchell som Gargamel og Babysmurf
* Lucille Bliss som Smurfine
* June Foray som Skøyersmurf
* Frank Welker som Heftig Smurf, Villsmurf
* Alan Young som Bondesmurf
* Michael Bell som Sursmurf, Snekkersmurf, Latsmurf
* William Callaway som Klønesmurf, 
* Hamilton Camp som Grådigsmurf, Musikksmurf

* Alan Oppenheimer som Jålesmurf

## Referanser


## Eksterne lenker
*
Xerasia

***Xerasia*** er en slekt av biller som har larver som utvikler seg i ulike slags frukter. 

## Utseende
Små (ca. 4&nbsp;mm), avlangt ovale biller, matt brunlige eller gråaktige, oversiden svakt hvelvet, kledt med fine, lyse, silkeaktige hår. **Hodet** er kort og bredt med små fasettøyne. Antennene er middels lange, 11-leddete og ender i en tydelig, tre-leddet kølle. **Brystskjoldet** (pronotum) er bakerst så bredt som dekkvingene, jevnt rundet tilsmalnet framover. Det har en markert siderand og er dekket av fine hår som ofte danner et virvelmønster. **Dekkvingene** er avlange, tydelig, men uregelmessig punkterte. **Beina** er ganske korte og slanke. **Larvene** er de velkjente "bringebærmark", kort sylindriske, lyse og tynnhudete med en tydelig hodekapsel.

## Levevis
De voksne billene spiser på ulike slags blomster, der de gjerne angriper både kronblader og støvbærere, larvene utvikler seg på ulike slags frukter.

## Utbredelse
Slekten er utbredt i Øst-Asia (Kina, Japan) og på vestkysten av Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[bringebærbiller]]**, Byturidae Jacquelin du Val, 1858
****** Underfamilien bringebærbiller, Byturinae Jacquelin du Val, 1858
******* Slekten ***Xerasia*** Lewis, 1895
******** *[[Xerasia grisescens]]* (Jayne, 1882)
******** *[[Xerasia meschniggi]]* (Reitter, 1905)
******** *[[Xerasia punica]]* Goodrich & Springer, 1988
******** *[[Xerasia variegata]]* Lewis, 1895

## Referanser




## Litteratur
* Zahradník, J. og Chvála, M. 1991. *Teknologisk forlags store bok om insekter*. N. W. Damm. Om bringebærbillen, s. 304-305.

## Eksterne lenker
*
João Meira

**João Diogo Serpa Meira** (født 30. april 1987) er en portugisisk fotballspiller som er klubbløs.

## Referanser


## Eksterne lenker
*
Buoidatjohka

**Buoidatjohka** er ei elv i Utsjok kommune i Lappland i Finland. Den er ei sideelv til Karigasjoki og en del av Tanavassdraget. Elva er 6,2 kilometer lang. Den har utspring fra nordsiden av fjellet Vuorgočearru, og renner mot nord og nordvest til samløpet med Karigasjoki rundt fire kilometer sørøst for Karigasniemi. Storparten av nedbørfeltet ligger innenfor Muotkatunturi ødemarksområde.

## Referanser
Vuorgočearjohka

**Vuorgočearjohka** (i midtre og nedre del også kalt **Vuorgočearávži**) er ei elv i Utsjok kommune i Lappland i Finland. Den er ei sideelv til Karigasjoki og en del av Tanavassdraget. Elva er 13,6 kilometer lang. Den har utspring fra fjellet Stuorrageađggoaivi og renner mot nord til samløpet med Karigasjoki. Hele nedbørfeltet ligger innenfor Muotkatunturi ødemarksområde.

## Referanser
Iris Rezende Machado

**Iris Rezende Machado** (født 22. desember 1933 i Cristianópolis i Goiás i Brasil, død 9. november 2021 i São Paulo) var en brasiliansk politiker.

Han var medlem av Movimento Democrático Brasileiro (MDB). Han var borgermester av Goiânia i tre perioder (1966–1969, 2005–2010, 2017–2021), og var guvvernør av staten Goiás to ganger (1983–1986, 1991–1994). Fra 1995 til 2003 representerte han delstaten i det brasilianske senat.

Han var landsbruksminister under president José Sarney mellom 1986 og 1990. Senere var han justis- og sikkerhetsminister under president Fernando Henrique Cardoso mellom 1997 og 1998.

Rezende døde den 9. november 2021 på et hospital i São Paulo av problemer utløst av et slag, i en alder av 87 pr.

## Referanser
Telmatoscius

***Telmatoscius*** er en slekt av kjukebiller. 

## Utseende
Små til middelsstore, avlange kjukebiller. I motsetning til mange andre medlemmer i denne gruppen, som er glatte og fargerike, er de fint hårete og gråbrune-svarte på farge.

## Levevis
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

## Utbredelse
Slekten forekommer i Mellom-Amerika og Karibia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien **[[Loberinae]]**
******* Slekten ***Telmatoscius*** Sharp, 1900
******** *[[Telmatoscius claviger]]* Sharp, 1900
******** *[[Telmatoscius dufaui]]* Grouvelle & Raffray, 1912

## Referanser




## Kilder

* Skelley, P.E. 2001. Pleasing fungus beetles of North America. Family Erotylidae (med bilder av mange slekter). http://www.fsca-dpi.org/Coleoptera/Paul/introduction.html

## Eksterne lenker
*
Bray Wyatt

**Windham Lawrence Rotunda** (født 23. mai 1987 i Brooksville i Florida i USA, død 24. august 2023 i Clermont i Florida) var en amerikansk fribryter som wrestlet i WWE med artistnavnene **Husky Harris** og **Bray Wyatt**. 

Bray var blant annet et av medlemmene i gruppen Nexus. Han møtte også John Cena på Wrestlemania to ganger.

Bray Wyatt døde av et hjerteinfarkt og komplikasjoner av covid-19.
## Referanser


## Eksterne lenker
*